Πηγή Ρεθύμνης

Η Πηγή είναι χωριό και έδρα ομώνυμης κοινότητος της Δημοτικής Ενότητας Αρκαδίου του Δήμου Ρεθύμνης στην Περιφερειακή Ενότητα Ρεθύμνης της Κρήτης. Από το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του Καποδιστριακού δήμου Αρκαδίου.

 Γεωγραφία και ιστορία 
Η Πηγή βρίσκεται ανατολικά της πόλης του Ρεθύμνου, στο 9ο χιλιόμετρο του δρόμο προς Αρκάδι, σε υψόμετρο 60 μέτρων και σε απόσταση από τη θάλασσα δύο περίπου χιλιομέτρων σε ευθεία γραμμή. Είναι χτισμένη στην καρδιά μιας εύφορης και σχετικά ομαλής περιοχής, που σε παλαιότερους χρόνους ονομαζόταν Άριο. Σήμερα χρησιμοποιείται για την ίδια περίπου περιοχή το όνομα "Κατωμέρι" (και ο κάτοικος "Κατωμερίτης"). 
αριστερά|μικρογραφία|Πινακίδα και χάρτης τέως δήμου Αρκαδίου στην είσοδο του χωριού
Είναι αξιοσημείωτο ότι ένας Άγγλος, ο Robert Pashley, ήταν αυτός που πρώτος έγραψε για την προέλευση του ονόματος του χωριού Πηγή και μάλιστα με τρόπο αρκετά εμπεριστατωμένο. Αυτό έγινε πριν από 170 χρόνια. Η σχετική σημείωση βρίσκεται στο δίτομο βιβλίο του σπουδαίου αυτού περιηγητή, που τυπωθηκε στο Λονδίνο το 1837. Λέει μεταξύ άλλων: "Εις την Πηγή - το όνομα προέρχεται από μια πλούσια πηγή που προμηθεύει το χωριό με έξοχο νερό". Μια πρώτη τυχαία ανακάλυψη ενός θαλαμοειδούς τάφου στη θέση "Σκουντή" το 1938 έδειξε πως στην περιοχή του χωριού κατοικούσαν άνθρωποι με υψηλό πολιτισμό πριν από 3000 και πλέον χρόνιαΓ.Π.Εκκεκάκης, Το χωριό Πηγή Ρεθύμνου, αναφορές στο παρελθόν, καταγραφές στον μέλλον, Ρέθυμνο 2007, σελ.20, 29 και 54-55 Βορειότερα υπάρχει ο Πηγιανός Κάμπος, νέος οικισμός της Πηγής, σε υψόμετρο 15 μ.Στέργιου Σπανάκη, Πόλεις και χωριά της Κρήτης στο  πέρασμα των Αιώνων (μητρώον των οικισμών), Γραφικές Τέχνες-Γ. Δετοράκης, Ηράκλειο 1993, τόμος Β΄, σελ. 632
Στην Πηγή συναντούσε ο Ελευθέριος Βενιζελος τον Νικόλαο Ασκούτση.
Παλιότερα κοντά στην Πηγή υπήρχε αεροδρόμιο, το οποίο αποτέλεσε στρατηγικό στόχο των Γερμανών κατά τη Μάχη της Κρήτης.

Αξιοθέατα: Μνημεία, Ναοί, Σημαντικά Κτίρια
Στο χωριό υπάρχουν επίσης οι εκκλησίες: Αγία Παρασκευή, Παναγία η Χαμαρακιανή και ο ναός της Μεταμορφώσεων του Σωτήρος ή Χριστός, όπως ακούγεται στο χωριό, καθώς και τα ξωκκλήσια: Άγιος Γεώργιος των Κουτρούληδων, Άγιος Γεώργιος (κοιμητηριακός ναός), Άγιος Ιωάννης, Άγιος Νικόλαος στον Νίσπιτα και Άγιος Νικόλαος στον Κάμπο, Τίμιος Σταυρός, Άγιος Παύλος και Άγιος Αντώνιος ο Βαστακιέλα.Γ.Π.Εκκεκάκης, ο.π., σελ.146-158 Ο Άγιος Νικόλαος είναι τοιχογραφημένος ναός του 14ου αι., ο Άγιος Γεώργιος έχει τοιχογραφίες που φέρουν τη χρονολογία 1411 

Εκκλησιαστική υπαγωγή
Η Ενοριακή εκκλησία του χωριού είναι αφιερωμένη στον Άγιο Νικόλαο και εορτάζει στις 6 Δεκεμβρίου. Εκκλησιαστικά υπάγεται στην Στ΄ Αρχιερατική Περιφέρεια της Ιεράς Μητροπόλεως Ρεθύμνης και Αυλοποτάμου, της Εκκλησίας της Κρήτης.

Μεταφορές, συγκοινωνία
Υπάρχουν δρομολόγια του ΚΤΕΛ Χανίων-Ρεθύμνου που εξυπηρετούν τη συγκεκριμένη περιοχή (αρκετά δρομολόγια για Κυριάννα και Λούτρα, που διέρχονται από την περιοχή, τόσο τις καθημερινές, όσο και τα Σαββατοκύριακα) 

 Διοικητικά 
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να ορίζεται έδρα της ομώνυμης κοινότητας. Σύμφωνα με το σχέδιο Καλλικράτης, μαζί με τον Άγιο Δημήτριο και τον Πηγιανό Κάμπο, αποτελούν τη τοπική κοινότητα Πηγής που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2021 έχει πληθυσμό 951 κατοίκους.

Δείτε: Κοινότητα Πηγής
Πραγματικός Πληθυσμός Κοινότητας Πηγής Εθνική Στατιστική Αρχή, Ψηφιακή Βιβλιοθήκη (ΕΛΣΑΤ), Απογραφές 1913-2001
 Οικισμός  1913  1920  1928  1940  1951  1961 1971 1981 1991 20012021 Πηγή 471  570 446 449 417 414 360 299 311 336454 Άγιος Δημήτριος - 72 98 103 115 79 65 54 75 116209 Πηγιανός Κάμπος - - - - - - - 165 50 200288 Σύνολο  471 642 544 552 532 493 425 518 436 652 951

 Δείτε επίσης 
 Δήμος Ρεθύμνης
 Διοικητική διαίρεση νομού Ρεθύμνης (πρόγραμμα Καποδίστριας)
 Δήμος Αρκαδίου
 Αεροδρόμιο Πηγής

Παραπομπές, Πηγές

Εξωτερικοί σύνδεσμοι
Πληροφορίες στην ιστοσελίδα της (πρώην) Νομαρχιακής Αυτοδιοίκησης Ρεθύμνου (Ρέθυμνο - Πλατανιάς - Άδελε - Αμνάτος -Αρκάδι - Ελεύθερνα - Αρχαία Ελεύθερνα - Μαργαρίτες - Χάνι Αλεξάνδρου - Ρέθυμνο) ανακτήθηκε 7-4-2012
Οδηγός: Ποδηλατικές διαδρομές (σε μορφή  pdf και έντυπο) Επιτροπή τουριστικής προβολής νομού, ανακτήθηκε 7-4-2012

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης